polyglot-tagger/wikipedia-language-snippets-filtered huggingface dataset:
ഇമേജ് സ്കാനർ - പലപ്പോഴും സ്കാനർ എന്ന് ചുരുക്കി വിളിക്കപ്പെടുന്നു - ഇമേജുകൾ, അച്ചടിച്ച വാചകം, കൈയക്ഷരം അല്ലെങ്കിൽ ഒബ്ജക്റ്റ് എന്നിവ ഒപ്റ്റിക്കലായി സ്കാൻ ചെയ്ത് ഒരു ഡിജിറ്റൽ ഇമേജിലേക്ക് പരിവർത്തനം ചെയ്യുന്ന ഒരു ഉപകരണമാണ്. ഓഫീസുകളിൽ സാധാരണയായി ഉപയോഗിക്കുന്നത് ഡെസ്‌ക്‌ടോപ്പ് ഫ്ലാറ്റ്‌ബെഡ് സ്‌കാനറിന്റെ വ്യതിയാനങ്ങളാണ്, അവിടെ സ്‌കാൻ ചെയ്യുന്നതിനായി ഡോക്യുമെന്റ് ഒരു ഗ്ലാസ് വിൻഡോയിൽ സ്ഥാപിച്ചിരിക്കുന്നു.ഉപകരണം കൈകൊണ്ട് ചലിപ്പിക്കുന്ന ഹാൻഡ്-ഹെൽഡ് സ്‌കാനറുകൾ, ടെക്‌സ്‌റ്റ് സ്‌കാനിംഗ് "വാണ്ട്സ് " മുതൽ വ്യാവസായിക രൂപകൽപ്പന, റിവേഴ്സ് എഞ്ചിനീയറിംഗ്, ടെസ്റ്റ് ആൻഡ് മെഷർമെന്റ്, ഓർത്തോട്ടിക്സ്, ഗെയിമിംഗ്, മറ്റ് ആപ്ലിക്കേഷനുകൾ എന്നിവയ്ക്കായി ഉപയോഗിക്കുന്ന 3ഡി സ്കാനറുകളായി പരിണമിച്ചു. സ്കാനറുകൾ ചലിപ്പിക്കുന്ന മെക്കാനിക്കൽ ഡ്രൈവ് സ്കാനറുകൾ സാധാരണയായി വലിയ ഫോർമാറ്റ് പ്രമാണങ്ങൾക്കായി ഉപയോഗിക്കുന്നു, അവിടെ ഫ്ലാറ്റ്ബെഡ് ഡിസൈൻ അപ്രായോഗികമായിരിക്കും.
ആധുനിക സ്കാനറുകൾ സാധാരണയായി ഇമേജ് സെൻസറായി ചാർജ്-കപ്പിൾഡ് ഡിവൈസ് അല്ലെങ്കിൽ കോൺടാക്റ്റ് ഇമേജ് സെൻസർ ഉപയോഗിക്കുന്നു, അതേസമയം ഡ്രം സ്കാനറുകൾ, നേരത്തെ വികസിപ്പിച്ചതും ഇപ്പോഴും സാധ്യമായ ഏറ്റവും ഉയർന്ന ഇമേജ് ഗുണനിലവാരത്തിനായി ഉപയോഗിക്കുന്നു, ഇമേജ് സെൻസറിൽ ഫോട്ടോമൾട്ടിപ്ലയർ ട്യൂബ് ഉപയോഗിക്കുന്നു. ഹൈ-സ്പീഡ് ഡോക്യുമെന്റ് സ്കാനിംഗിനായി ഉപയോഗിക്കുന്ന റോട്ടറി സ്കാനർ, ഫോട്ടോമൾട്ടിപ്ലയറിന് പകരം സിസിഡി അറേ ഉപയോഗിക്കുന്ന ഒരു തരം ഡ്രം സ്കാനറാണ്. നോൺ-കോൺടാക്റ്റ് പ്ലാനറ്ററി സ്കാനറുകൾ പ്രധാനമായും അതിലോലമായ പുസ്തകങ്ങളുടെയും രേഖകളുടെയും ഫോട്ടോ എടുക്കുന്നു. ഈ സ്കാനറുകളെല്ലാം സാധാരണയായി പരന്നതും എന്നാൽ ചിലപ്പോൾ സോളിഡുമായ ദ്വിമാന ചിത്രങ്ങൾ നിർമ്മിക്കുന്നു; 3ഡി സ്കാനറുകൾ സോളിഡ് വസ്തുക്കളുടെ ത്രിമാന ഘടന നിർമ്മിക്കുന്നു.
സ്കാനറുകളുടെ അതേ ആവശ്യങ്ങൾക്കായി ഡിജിറ്റൽ ക്യാമറകൾ ഉപയോഗിക്കാം. ഒരു യഥാർത്ഥ സ്കാനറുമായി താരതമ്യപ്പെടുത്തുമ്പോൾ, ഒരു ക്യാമറ ഇമേജ് ഒരു പരിധിവരെ വക്രീകരണം, പ്രതിഫലനങ്ങൾ, നിഴലുകൾ, കുറഞ്ഞ ദൃശ്യതീവ്രത, ക്യാമറ കുലുക്കം എന്നിവയ്ക്ക് വിധേയമാണ്. ഡിമാൻഡ് കുറഞ്ഞ ആപ്ലിക്കേഷനുകൾക്ക് റെസല്യൂഷൻ മതിയാകും. ബുക്കിന്റെ സ്പൈന് കേടുപാടുകൾ വരുത്താതെ കട്ടിയുള്ള ഡോക്യുമെന്റുകളിലൂടെ മികച്ച വേഗത, പോർട്ടബിലിറ്റി, നോൺ-കോൺടാക്റ്റ് ഡിജിറ്റൈസ് ചെയ്യൽ എന്നിവയുടെ ഗുണങ്ങൾ ഡിജിറ്റൽ ക്യാമറകൾ വാഗ്ദാനം ചെയ്യുന്നു. 2010-ൽ സ്കാനിംഗ് സാങ്കേതികവിദ്യകൾ 3ഡി സ്കാനറുകൾ ഡിജിറ്റൽ ക്യാമറകളുമായി സംയോജിപ്പിച്ച് ഒബ്‌ജക്റ്റുകളുടെ പൂർണ്ണതയുള്ള വർണ്ണരാജി ഫോട്ടോ-റിയലിസ്റ്റിക് 3ഡി മോഡലുകൾ ഉപയോഗിച്ച് സൃഷ്ടിക്കുകയായിരുന്നു.
ഈ ലേഖനം കമ്പ്യൂട്ടറുകളിൽ ഉപയോഗിക്കാൻ തക്ക വിധത്തിൽ ദ്വിമാനചിത്രങ്ങളും എഴുത്തും ഡിജിറ്റൽ രൂപത്തിലേക്കു് പരിവർത്തനം ചെയ്യാനുപകരിക്കുന്ന ഡിജിറ്റൽ ഇമേജ് സ്കാനർ എന്നറിയപ്പെടുന്ന ഉപകരണത്തെക്കുറിച്ചാണു്. മെഡിക്കൽ ഇമേജിങ്ങ് രംഗത്തും റേഡിയോ / വയർലെസ്സ് സങ്കേതങ്ങളിലും മറ്റും സ്കാനർ എന്ന പേരിൽ അറിയപ്പെടുന്ന മറ്റുപകരണങ്ങളുമുണ്ട്.)
ബയോമെഡിക്കൽ ഗവേഷണ മേഖലയിൽ, ഡിഎൻഎ മൈക്രോഅറേകൾ കണ്ടെത്തുന്നതിനുള്ള ഉപകരണങ്ങളെ സ്കാനറുകൾ എന്നും വിളിക്കുന്നു. ഈ സ്കാനറുകൾ മൈക്രോസ്കോപ്പുകൾക്ക് സമാനമായ ഉയർന്ന മിഴിവുള്ള സംവിധാനങ്ങളാണ് . സിസിഡി അല്ലെങ്കിൽ ഫോട്ടോമൾട്ടിപ്ലയർ ട്യൂബുകൾ വഴിയാണ് മിഴിവുള്ള ചിത്രങ്ങൾ കണ്ടെത്തുന്നത്.
ആദ്യകാല ടെലിഫോട്ടോഗ്രഫിയുടെയും ഫാക്സ് ഇൻപുട്ട് ഉപകരണങ്ങളുടെയും പിൻഗാമികളായി ആധുനിക സ്കാനറുകളെ കണക്കാക്കുന്നു.‌
ഒരു റൂബിക്സ് ക്യൂബിന്റെ മാതൃകയിലാണ് ചിത്രത്തിന്റെ ആഖ്യാനശൈലി ചിട്ടപ്പെടുത്തിയിരിക്കുന്നത്. സമൂഹത്തിന്റെ നാനാതുറകളിലുള്ള ആറു വ്യക്തികളുടെ ജീവിതങ്ങൾ ചില അപ്രതീക്ഷിത സാഹചര്യങ്ങളാൽ ബന്ധപ്പെടുന്നതാണ് ചിത്രത്തിന്റെ പ്രമേയം.
രുസ്തം കൊലചെയ്യപ്പെട്ടതും അവന്റെ തലയിലാകുന്നു. രൂപയുടെ വിവാഹവേളയിൽ മാധുരി രൂപയുടെ ചില രഹസ്യ ഫോട്ടൊകൾ കാണിക്കുന്നിടത്ത് കഥ അവസാനിക്കുന്നു.
അരുൺ കുമാർ അരവിന്ദ് സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ഈ അടുത്ത കാലത്ത്. മുരളി ഗോപിയാണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്. സംവിധായകന്റെയും രചയിതാവിന്റെയും രണ്ടാമത്തെ ചലച്ചിത്രമാണിത്. ഇന്ദ്രജിത്ത്, മുരളി ഗോപി, അനൂപ് മേനോൻ, നിഷാൻ, മൈഥിലി, തനുശ്രീ ഘോഷ്, ലെന തുടങ്ങിയവരാണ് ഈ ചിത്രത്തിലെ പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്. കേരളസംസ്ഥാന ചലച്ചിത്രപുരസ്കാരം നേടിയ ഷഹ്‌നാദ് ജലാൽ ആണ് ഛായാഗ്രഹണം കൈകാര്യം ചെയ്തത്. ഏറെ പ്രശംസ നേടിയ ചിത്രത്തിന്റെ പശ്ചാത്തലസംഗീതം ഒരുക്കിയതും റഫീക്ക് അഹമ്മദ് എഴുതിയ വരികൾക്ക് സംഗീതം പകർന്നതും ഗോപി സുന്ദർ ആണ്.
2011 സെപ്റ്റംബർ 12-ന് തിരുവനന്തപുരത്ത് വച്ചാണ് ചിത്രീകരണം ആരംഭിച്ചത്. ചിത്രീകരണം തുടങ്ങുന്നതിനു മുൻപു തന്നെ സെപ്റ്റംബർ 5-ന് ഔദ്യോഗിക ടീസർ പുറത്തിറക്കി. ചിത്രീകരണത്തിന്റെ രണ്ടാം ഘട്ടം ഒക്ടോബർ 28-ന് ആരംഭിച്ചു. നാഗർകോവിലിൽ പകർത്തിയ ചില രംഗങ്ങളൊഴിച്ചാൽ തിരുവനന്തപുരത്താണ് ചിത്രീകരണം പൂർണ്ണമായും നടന്നത്. ഔദ്യോഗിക ട്രെയിലർ 2012 ജനുവരി 27-നു പുറത്തിറങ്ങി.
2012 ഫെബ്രുവരി 24-നു കേരളത്തിലെ 63 കേന്ദ്രങ്ങളിൽ ചിത്രം പ്രദർശനമാരംഭിച്ചു. 2012 ഡിസംബറിൽ നടന്ന പതിനേഴാമത് കേരള അന്തർദേശീയ ചലച്ചിത്രോത്സവത്തിലെ മലയാളം സിനിമ ടുഡേ വിഭാഗത്തിൽ ചിത്രം പ്രദർശിപ്പിക്കുകയും മികച്ച മലയാളചിത്രത്തിനുള്ള നെറ്റ്പാക് പുരസ്കാരം നേടുകയും ചെയ്തു.
സ്വാമിനാഥൻ അമ്മുവിന്റെ കഴിവുകളെ പ്രോൽസാഹിപ്പിച്ചിരുന്നു. അദ്ദേഹത്തിന്റെ സ്വാധീനം മൂലം അവർ മഹാത്മാഗാന്ധിയുടെ അനുയായിയായി, സ്വാതന്ത്ര്യ സമരത്തിൽ പങ്കെടുത്തു അവർ ഇന്ത്യൻ നിയമസഭയിൽ അംഗമായിരുന്നു. . അവർ സ്തീ ആയതുകൊണ്ടും അന്നു സ്ത്രീകൾ വിരളമായേ രാഷ്ട്രീയത്തിൽ ഇടപെട്ടിരുന്നുള്ളു എന്നതുകൊണ്ടുമാണ് ഈ സ്ഥാനം അവർക്കുകിട്ടിയത്.അവർ പ്രസംഗങ്ങൾ വായിക്കുകയും അനേകം സംവാദങ്ങളിൽ പങ്കെടുക്കുകയും ചെയ്തിരുന്നു. 1952ൽ മദ്രാസ് സംസ്ഥാനത്തു നിന്നുള്ള രാജ്യസഭ അംഗമായിരുന്നു. 1960 നവംബർ മുതൽ 1965 വരെ ഭാരത് സ്കൗട്ട്സ് ആന്റ് ഗൈഡ്സ് പ്രസിഡന്റായിരുന്നു. അന്തരാഷ്ട വനിത വർഷത്തോടനുബന്ധിച്ച് 1975ൽ അവരെ ആ വർഷത്തിലെ അമ്മയായി തിരഞ്ഞെടുത്തു.
സുബ്ബരാമ സ്വാമിനാഥൻ ഇടത്തരം തമിഴ് ബ്രാഹ്മണകുടുംബത്തിലാണ് ജനിച്ചത്. വിദ്യാഭ്യാസത്തിനും നിലവാരത്തിനു മേലേക്ക് ഉയരാനും അദ്ദേഹം വളരെ അധികം കഷ്ടപ്പെട്ടിരുന്നു.എഡ്വിൻബർഗ്ഗിലെ ലണ്ടൻ സർവകലാശാലയിൽ സ്കോളർഷിപ്പുകൊണ്ടാണ് പഠിച്ചത്. ഹാർവാഡ് സർവകലാശാലയിൽ നിന്ന് നിയമത്തിൽ ഡോക്ടറേറ്റ് നേടി.അദ്ദേഹം അവിടെ തന്നെ തുടർന്നു. മുപ്പതുകളുടെ മദ്ധ്യം വരെ സാമ്പത്തിക സ്ഥിതി അദ്ദേഹത്തെ വിവാഹം നീണ്ടു പോകുന്നയതിന് കാരണമാക്കി. അമ്മു ജീവിതത്തിലേക്ക് കടന്നു വന്നതോടെ അമ്മുവിന്റെ എല്ലാതരത്തിലുള്ള ഉന്നമനത്തിനുമായി അദ്ദേഹം ശ്രമിച്ചു. അദ്ദേഹം അമ്മുവിനെ ലണ്ടനിലെ രെജിസ്ട്രിയിൽ വച്ച് ഔപചാരികമായി വിവാഹം രജിസ്റ്റർ ചെയ്തു.
അമ്മുവിന്റെ 13-ആം വയസ്സിൽ അന്ന് നടപ്പായിരുന്ന സംബന്ധം നടത്തി. അവരേക്കാൾ 20 വയസ്സ് മൂപ്പുള്ള ഡോ. സ്വാമിനാഥനായിരുന്നു, ഭർത്താവ്. വിവാഹത്തെ തുടർന്ന് മദ്രാസിൽ എത്തി, പൊതുപ്രവർത്തനങ്ങൾ ആരംഭിച്ചു. ഇന്ത്യയിലെ ആദ്യകാല വനിതാസംഘടനയായ 'മദ്രാസ് വിമൻസ് അസോസിയേഷന്റെ' പ്രവർത്തകയായി. 1936ൽ ഇന്ത്യൻ നാഷണൽ കോൺഗ്രസിന്റെ പ്രചാരണാർത്ഥം ഇന്ത്യയൊട്ടാകെ സഞ്ചരിച്ചു. 1942ൽ ക്വിറ്റ് ഇന്ത്യാ സമരവുമായി ബന്ധപ്പെട്ട് അറസ്റ്റിലായി. 1947ൽ രൂപീകൃതമായ കോൺസ്റ്റിറ്റ്യൂവന്റ് അസംബ്ലിയിൽ അംഗമായിരുന്നു. 1960 വരെ രാജ്യസഭാംഗവുമായിരുന്നു. 1978ൽ അന്തരിച്ചു. മൃണാളിനി സാരാഭായി, ക്യാപ്റ്റൻ ലക്ഷ്മി എന്നിവർ മക്കളാണ്.
1894 ഏപ്രിൽ 22ന് പാലക്കാട് ജില്ലയിലെ ആനക്കരയിലെ വടക്കത്ത് കുടുംബത്തിലാണ് ജനിച്ചത്. അച്ഛന്റെ പേര് ഗോവിന്ദ മേനോൻ എന്നായിരുന്നു. കുറെ മക്കളിൽ ഇളയവളായിരുന്നു, അമ്മു. വീട്ടിൽ നിന്ന് അനൗപചാരിക വിദ്യാഭ്യാസം കിട്ടി. ചെറുപ്പത്തിലെ അച്ഛൻ മരിച്ചു. കുറെ കുട്ടികൾ ഉണ്ടായിരുന്നതിനാൽ അവരെ വളർത്താനും കല്ല്യാണം നടത്തി അയക്കാനും അമ്മ കുറെ കഷ്ടപ്പെട്ടു.
അനുകൂലമായ ലായകത്തിലിടുമ്പോൾ ആദ്യം, പോളിമർ ലായകത്തെ ഉൾക്കൊണ്ട് ചീർക്കുന്നു . ഈ ഘട്ടം വളരെ പതുക്കെയേ പുരോഗമിക്കൂ. ഇളക്കുന്നതുകൊണ്ട് വേഗം കൂട്ടാനാവില്ല. ലായകത്തെ ആഗിരണം ചെയ്ത് കുതിർന്നു ചീർത്ത വഴുവഴുത്ത, അതീവ മൃദുപിണ്ഡമാണ് പോളിമർ ജെൽ. ലായകം ജലമാണെങ്കിൽ ഹൈഡ്രോജെൽ എന്നു പറയുന്നു. കുരുക്കുകളുളള പോളിമറാണെങ്കിൽ പ്രക്രിയ ഇവിടെ സമാപ്തം. അവക്ക് വിലയനമില്ല. ശൃംഖലകൾക്ക് വേറിട്ടു പോകാനാകാത്തത് കൊണ്ടാണ് വിലയനം അസാദ്ധ്യമാവുന്നത്.
പോളിമർ ശൃംഖലകളെക്കുറിച്ചുളള കൂലങ്കഷമായ പഠനങ്ങൾക്കും, മറ്റു ചില സാങ്കേതിക ഉപയോഗങ്ങൾക്കും, പോളിമർ ലായനികൾ ആവശ്യമാണ്. ലഘുതന്മാത്രകളെപ്പോലെ ലായകത്തിലിട്ട് ഇളക്കിയാൽ എളുപ്പത്തിൽ ലയിക്കുന്നവയല്ല ശൃംഖലാ തന്മാത്രകൾ. അവയുടെ വലിപ്പം തന്നെയാണ് ഇതിനു തടസ്സമായി നിൽക്കുന്നത്. പോരാത്തതിന് രാസഘടന, ശൃംഖലാഘടന എന്നിവയും വിലയനപ്രക്രിയയെ ഏറെ സ്വാധീനിക്കുന്നു. വെളളത്തിൽ നിഷ്പ്രയാസം ലയിക്കുന്ന ഗ്ലുക്കോസിന്റെ തന്നെ പോളിമറുകളായ സ്റ്റാർച്ചും സെല്ലുലോസും ഇതിനു പറ്റിയ ഉദാഹരണമാണ്.
ലഘുതന്മാത്രകളെ സംബന്ധിച്ചേടത്തോളം അവയും ലായകതന്മാത്രകളും തമ്മിൽ ഗണ്യമായ വലിപ്പ വ്യത്യാസമില്ല. അതുകൊണ്ട് ചലനസ്വാതന്ത്ര്യവും ഒരു പ്രശ്നമാകുന്നതേയില്ല. ലായനിയുടെ സ്വഭാവവിശേഷതകളെ വിശ്ലേഷണം ചെയ്യുമ്പോൾ ലേയത്തിന്റേയും ലായകത്തിന്റേയും ആനുപാതിക തന്മാത്ര സംഖ്യാംശം ആണ് പരിഗണിക്കാറ്. പക്ഷെ, പോളിമറുടെ കാര്യത്തിൽ ലേയത്തിന്റേയും ലായകത്തിന്റേയും തന്മാത്രകളല്ല, അവയുടെ ആനുപാതിക വ്യാപ്തം ആണ് പരിഗണനക്കെടുക്കുന്നത്.
വഴുവഴുത്ത മൃദുപിണ്ഡത്തെ ലായകത്തിലിട്ട് ശക്തിയായി ഇളക്കുമ്പോൾ അത് ചെറുകണികകളായി മാറുകയും ക്രമേണ ശൃംഖലകൾ വേർപെടുകയും ചെയ്യുന്നു. ഇതും പെട്ടെന്നു നടക്കുന്നതല്ലെങ്കിലും ഇളക്കൽ സഹായകമാവും. പരസ്പരം വേറിടുന്നതോടെ ശൃംഖലകൾക്ക് ചലനസ്വാതന്ത്ര്യം കൈ വരികയും ലായക തന്മാത്രകളുമായി കൂടുതൽ ഇടപെടുകയും ചെയ്യുന്നു. ഈ ഘട്ടത്തിൽ ശൃംഖലാ-ലായക തന്മാതകൾ തമ്മിലുളള ഇടപെടലിനാണ് കൂടുതൽ പ്രസക്തി.
എം.ടി. വാസുദേവൻ നായരുടെ തിരക്കഥയിൽ ഹരിഹരൻ സംവിധാനം ചെയ്ത് 1994-ൽ പുറത്തിറങ്ങിയ മലയാളചലച്ചിത്രമാണ് പരിണയം. മോഹിനി, വിനീത്, മനോജ് കെ. ജയൻ എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. സെവൻ ആർട്സ് ഇന്റർനാഷണൽ ലിമിറ്റഡിന്റെ ബാനറിൽ ജി.പി. വിജയകുമാറാണ് ചിത്രം നിർമ്മിച്ചത്. ബോംബെ രവിയാണ് യൂസഫലി കേച്ചേരി എഴുതിയ ഇതിലെ ശ്രദ്ധേയമായ ഗാനങ്ങൾക്ക് സംഗീതം പകർന്നത്. ചിത്രത്തിന്റെ പശ്ചാത്തലസംഗീതം ജോൺസൺ ഒരുക്കിയിരിക്കുന്നു. എസ്. കുമാറാണ് ചിത്രത്തിന്റെ ഛായാഗ്രഹണം നിർവ്വഹിച്ചത്.
കുറിയേടത്ത് താത്രിയുടെ സ്മാർത്തവിചാരത്തെ ആസ്പദമാക്കി നിർമ്മിച്ച ഈ ചിത്രം നിരവധി ദേശീയ, സംസ്ഥാന ചലച്ചിത്രപുരസ്കാരങ്ങൾ നേടി.
ദേവാസുര യുദ്ധത്തിൽ ധാരാളം അസുരന്മാർ മരിച്ചു വീണ ഭൂമിയാണ്‌ ഇതെന്നും. അതിനാൽ അശുദ്ധി മാറ്റുവാൻ അടിക്കാട് വെട്ടി ചാമ എന്ന ധാന്യം വിതയ്ക്കുമായിരുന്ന കാടായതിനാൽ ഇതിനു ചാമക്കാവ് എന്ന പേരു വന്നു എന്ന് വിശ്വസിക്കുന്നു.ചാമാക്കാവിലമ്മ അവിടെ വന്നതിനുശേഷം അവിടെ ചാമയ്ക്ക് പകരം കാട്ടുചെടികളും മറ്റുമരങ്ങളും മുളച്ച് വരികയുണ്ടായി എന്നാണു ഐതിഹ്യം. ബ്രാഹ്മണർക്ക് ഭക്ഷണം കൊടുക്കുവാൻ കാവിൻറെ തെക്കേ അതിർത്തിയിൽ ഒരു അഗ്രശാല ഉണ്ടായിരുന്നതായി പറയപ്പെടുന്നു.ആ അഗ്രശാലയോടു അനുബന്ധിച്ച് കാവിന്റെ കിഴക്ക് ഭാഗത്തായി നിർമ്മിച്ച ഒരു കുളം ഇപ്പോഴും കാണാം.
എത്ര കൊടും വേനലിലും ഇവിടത്തെ കാലാവസ്ഥ ആര്ദ്രമായിരിക്കും.മഴക്കാലം തുടങ്ങിയാൽ ഇവിടെ പുതിയ ജീവിതങ്ങൾ നാമ്പെടുക്കുന്നത് കാണാം. ആദ്യത്തെ മഴയിൽ തന്നെ ധാരാളം തവളകൾ കാവിന്റെ കിഴക്ക് ഭാഗത്ത് കുളത്തിനു പരിസരങ്ങളിലായി പ്രത്യക്ഷപ്പെടും. എന്ന പേക്കാച്ചിത്തവള മുതൽ മണവാട്ടിത്തവള എന്ന , ചാട്ടക്കാരൻ തവള തുടങ്ങിയ ഉഭയജീവികളെയും നമുക്ക് ഇവിടെ കാണാം. വയനാടൻ കരിയിലത്തവള യെ ഇവിടെ വച്ച് കണ്ടെത്തുകയുണ്ടായി.തവളകളെ കൂടാതെ നിരവധി ഉരഗങ്ങളും ഇവിടെയുണ്ട്. പച്ചിലപാമ്പ്‌ , ചേര, മൂർഖൻ തുടങ്ങിയവയെ കൂടാതെ അണലിയെ വരെ ഇവിടെ കാണാം. വില്ലൂന്നി വിഭാഗത്തിൽ പെട്ട വിഷമില്ലാത്ത പാമ്പുകളായ നെ കൂടാതെ അപൂർവമായി മാത്രം കാണപ്പെടുന്ന സതേൺ ബ്രോൺസ്ബാക്ക് ട്രീ സ്നേക്ക് നെയും ഇവിടെ നിന്നും കാണാൻ കഴിഞ്ഞിട്ടുണ്ട്. നിരവധി തുമ്പികളെയും ഇവിടെ നിന്നും കാണാൻ കഴിയും.
അധികം ഉയരമില്ലാത്ത മരങ്ങൾ വളരുന്ന, എറെ ജൈവവൈവിദ്ധ്യമുള്ള പ്രദേശമാണിതു്. അപൂർവ്വമായ ഔഷധസസ്യങ്ങൾ, പലതരം ജന്തുക്കൾ എന്നിവയാൽ സമ്പന്നമാണിവിടം.ഇവിടെയുള്ള മരങ്ങളുടെ പ്രധാന പ്രത്യേകത മരങ്ങൾക്ക് ഒന്നും തന്നെ വലിയ ഉയരം ഇല്ല എന്നതാണ്. അപൂർവ്വം സമയങ്ങളിൽ മാത്രം പൂക്കുന്ന കാശാവ് ചെടികൾ ഇവിടെ ധാരാളം കാണാം. ഉയരം കുറഞ്ഞ മരങ്ങൾ ഈ ചെറുവനത്തിൽ ഇടതൂർന്നു വളരുന്നു. മരോട്ടി, കാട്ടുമരോട്ടി,കാച്ചിൽ, മൈലാഞ്ചി, കാട്ടുനാരകം, നാരകം, ആത്ത, വഴന, അശോകം,ചമ്പകം, അരണമരം, കാരപ്പൂമരം,ഗരുഡക്കൊടി,വട്ടപ്പെരുക്,ചെത്തി,മുള്ളിലം, കരണ്ടവള്ളി,കാർത്തോട്ടി,പാണൽ തുടങ്ങി അനവധി ഔഷധ സസ്യങ്ങൾ ചാമക്കാവിലുണ്ട്.കാവിനു കിഴക്ക് ഭാഗത്ത്കുളത്തിനു സമീപം ധാരാളം കൃഷ്ണകിരീടം, വളർന്നു നിൽക്കുന്നത് കാണാം. ഈ വനത്തിൽ ആകെയുള്ള രണ്ടു വലിയ മരങ്ങൾ പേരാൽ മരങ്ങളാണ് അവ കാവിന്റെ കിഴക്കേ അതിരിലുമാണ്. ചിത്രശലഭങ്ങൾ മുതൽ വിഷസർപ്പങ്ങൾ വരെ പൂർണമായ ഭക്ഷ്യ ശൃംഖല ഇവിടെ സഹവർത്തിക്കുന്നു.
കണ്ണൂർ ജില്ലയിലെ പയ്യന്നൂരിനടുത്തുള്ള വെള്ളൂർ ഗ്രാമത്തിൽ സ്ഥിതി ചെയ്യുന്ന ഒരു പ്രസിദ്ധ കാവാണു് ചാമക്കാവു്.
തായ്ഭാഷകളുടെ പ്രാദേശിക രൂപങ്ങൾ തമ്മിൽ സ്വനങ്ങളിലും വാക്കുകളിലും ചില ചെറിയ വ്യത്യാസങ്ങൾ ഉണ്ട്. പദാംഗീയ ഘടനയുള്ള ഈ ഭാഷകളിലെ വാക്കുകളുടെ ധാതുരൂപം മിക്കവാറും ഏകാക്ഷരങ്ങളാണ്. ഇവയ്ക്ക് സ്ഥിരമായ പദഘടനയും ഉണ്ട്. വാക്കുകളുടെ അർഥവ്യത്യാസം സൂചിപ്പിക്കുന്നത് ആറ് താനഭേദങ്ങളിലൂടെയാണ്. ഇവയിൽ നാല് താനഭേദങ്ങൾ വ്യഞ്ജനങ്ങൾക്കു മുകളിലാണ് അടയാളപ്പെടുത്തുന്നത്. പദങ്ങൾ വിഭക്തിപ്രത്യയങ്ങൾ സ്വീകരിക്കാറില്ല. ഒരു വാചകത്തിലെ പദബന്ധം പദക്രമത്തിലൂടെയും സമുച്ചയത്തിലൂടെയുമാണ് മനസ്സിലാക്കുന്നത്. ആഖ്യാതത്തെ തുടർന്ന് ആഖ്യ, കർമത്തിനുശേഷം ക്രിയ, പദത്തെ തുടർന്ന് പദവിശേഷണം എന്നിങ്ങനെയാണ് ഈ ഭാഷയിലെ പദക്രമം.
തായ്ഭാഷകളെ ഉത്തര-മധ്യ-ദക്ഷിണ വിഭാഗങ്ങളായി വിഭജിച്ചിരിക്കുന്നു. ഉത്തര ഛുവാങ് ഭാഷാഭേദങ്ങളും ക്വെയ്ഛോവിലെ പുയി ഭാഷയും ഉത്തര വിഭാഗത്തിലും ദക്ഷിണ ഛുവാങ് ഭാഷാഭേദവും ഉത്തരവിയറ്റ്നാമിലെ തായ്, നുവാങ് എന്നീ ജനങ്ങളുടെ ഭാഷയും മധ്യവിഭാഗത്തിലും മറ്റു ഭാഷകൾ ദക്ഷിണ വിഭാഗത്തിലും ഉൾപ്പെടുത്തിയിരിക്കുന്നു. തായ് സമൂഹത്തിലെ ഏറ്റവും പ്രധാനപ്പെട്ട ഭാഷയായ തായ് തായ്ലൻഡിലെ ഔദ്യോഗിക ഭാഷയും ഖോൻ ജനവർഗങ്ങളുടെ ഭാഷയുമാണ്. സാഹിത്യപരമായ സവിശേഷതകൾ കണക്കിലെടുക്കുമ്പോൾ തായ്-സിയാമീസ് ഭാഷയ്ക്കും പല ഭാഷാഭേദങ്ങൾ ഉണ്ടെന്നുകാണാം.
22 വ്യഞ്ജനങ്ങളും 18 സ്വരങ്ങളും 6 സംയുക്താക്ഷരങ്ങളും ഈ ഭാഷയിലുണ്ട്. ഈ വ്യഞ്ജനങ്ങളുടെ മുൻപും പിൻപും മേലും കീഴും ചേർക്കാവുന്ന 32 ചിഹ്നങ്ങളുണ്ട്. സംയുക്തമായി സ്വരാക്ഷരങ്ങൾ പ്രയോഗിച്ച് ദീർഘസ്വരങ്ങളേയും പദങ്ങളുടെ സംയുക്തമായ പ്രയോഗം സംയുക്ത പദരൂപീകരണത്തേയും സൂചിപ്പിക്കുന്നു. വ്യാകരണപരമായ സവിശേഷത കണക്കിലെടുക്കുമ്പോൾ തായ് ഒരു അപഗ്രഥനാത്മക ഭാഷയാണ്. പദങ്ങളുടെ വ്യാകരണപരമായ അർഥം സഹായ ക്രിയകളിലൂടെയാണ് വ്യക്തമാക്കുന്നത്. സ്വരൂപവിജ്ഞാന പരമായി നോക്കുമ്പോൾ ഒരു അയോഗാത്മക ഭാഷ യാണ് തായ്.
ക്വാൻഗ്സിലെ ഛുവാങ് എന്നിവയാണ്. ക്വെയ്ഛോ പ്രോവിൻസ്, ചൈന എന്നിവിടങ്ങളിൽ പ്രചാരത്തിലിരിക്കുന്ന തുങ്-ഷൂയി
തായ്-കഡായ് ഭാഷാകുടുംബത്തിലെ തായ് ഉപവിഭാഗത്തിൽപ്പെടുന്ന ഒരു ഭാഷയാണ് തായ് ഭാഷ. ഇതേ വിഭാഗത്തിൽപ്പെടുന്ന മറ്റൊരു ഭാഷയാണ് ലാവോ. ചുവാങ്, പുയി, തുങ്, നുങ്, ഷാൻ എന്നീ അവികസിത ഭാഷകളും ഈ വിഭാഗത്തിലുണ്ട്. തായ്‌ലൻഡിലെ ജനങ്ങളാണ് പ്രധാനമായും തായ്ഭാഷ സംസാരിക്കുന്നത്. ലാവോസ്, ദക്ഷിണ ചൈന, ഉത്തരവിയറ്റ്നാം, ഉത്തരപൂർവ മ്യാൻമർ എന്നിവിടങ്ങളിലും ഈ ഭാഷ പ്രചരിച്ചിരിക്കുന്നു. ഏകദേശം നാലരക്കോടി ജനങ്ങളാണ് ഈ ഭാഷ സംസാരിക്കുന്നത്.
സസ്യാഹാരം മാത്രം കഴിക്കുന്ന ഈ മൃഗങ്ങൾ വേഗത്തിൽ തീറ്റയെടുക്കുകയും വിശ്രമിക്കുമ്പോൾ അയവിറക്കുകയും ചെയ്യുന്നു. ഒന്നാമത്തെ വിഭാഗത്തിൽപ്പെടുന്ന മൃഗങ്ങൾ രണ്ടാമത്തെ വിഭാഗത്തിൽപ്പെടൂന്ന മൃഗങ്ങളേക്കാൾ കൂടുതൽ ശാന്തശീലരും അനുസരണശീലരുമാണ്. രണ്ടാമത്തെ വിഭാഗത്തിന് വലിപ്പവും കൂടുതലാണ്. കുളിപ്പിക്കുന്നതിനായി കുളങ്ങളിലും മറ്റും ഇറക്കുന്ന എരുമയും പോത്തും വെള്ളത്തിൽ കൂടുതൽ സമയം കിടയ്ക്കുന്നത് കാണാറുണ്ട്.
ആദ്യകാലങ്ങളിൽ മണ്ണ് ഉഴുതുമറിക്കുന്നതിന് മറ്റും കൃഷിക്കാർ ഇത്തരം മാടുകളെ ധാരാളമായി ഉപയോഗിച്ചിരുന്നു. അതിനാൽ കന്നുകാലികളെന്ന് സർവ്വസാധാരണയായി ഉപയോഗിക്കാറുണ്ട്. കലപ്പ കെട്ടി മണ്ണ് ഉഴുതുമറിക്കുന്നതിനെ കന്നുപൂട്ടുകയെന്നും പറയുന്നു. കാളയേയും പോത്തിനേയുമാണ് കൂടുതൽ ഉപയോഗിക്കാറെങ്ങിലും എരുമയേയും പശുവിനേയും ഉപയോഗിക്കാറുണ്ട്.
ഈ മൃഗങ്ങളുടെ മാംസം ഭക്ഷത്തിന് സർവസാധാരണയായി ഉപയോഗിക്കുന്നു. മാംസത്തിനെ ഇറച്ചിയെന്നും പറയാറുണ്ട്. ഇവയുടെ മാംസത്തിനെ ഓരോ മൃഗത്തിന്റേയും പേർ ചേർത്ത് പറയാമെങ്ങിലും പൊതുവായി മാട്ടിയിറച്ചിയെന്നാണ് പറയുന്നത്.
പശുവിനേയും എരുമയേയും പ്രധാനമായും വളർത്തുന്നത് പാൽ ഉല്പാദിപ്പിക്കുന്നതിനാണ്. എരുമയുടെ പാലിന് പശുവിന്റെ പാലിനേക്കാൾ അല്പം കട്ടി കൂടുതലാണ്.
പുല്ലുകൾ/കളകൾ നിറഞ്ഞ കുളങ്ങൾ, ചതുപ്പുകൾ എന്നിവിടങ്ങളിലാണ് തുരുമ്പൻ തുമ്പി മുട്ടയിടുന്നത്. ചെടികളിലോ, ഉണങ്ങിയ കമ്പുകളുടെ അഗ്രഭാഗത്തോ ഇരിക്കാനിഷ്ടപ്പെടുന്നു. വിശ്രമിക്കുമ്പോൾ ചിറകുകൾ താഴ്ത്തിപ്പിടിച്ചിരിക്കുന്നത് കാണാം. പൊതുവെ ആൺതുമ്പികളെയാണ് കൂടുതലായി കാണാറുള്ളത്. കാട്ടിനുള്ളിലെ തുറസ്സുകളിലും, കാടിന്റെ അരികുപ്രദേശങ്ങളിലും തുരുമ്പൻ തുമ്പിയുടെ വലിയ കൂട്ടങ്ങൾ പറന്ന് നടക്കുന്നത് കാണാം .
ചുവപ്പുകലർന്ന കടുത്ത മജന്ത നിറത്തിൽ ആൺതുമ്പിയും തുരുമ്പിച്ച നിറത്തിൽ പെൺതുമ്പിയും കാണപ്പെടുന്നു. ചിറകുകളുടെ ആഗ്ര ഭാഗത്തുള്ള സുതാര്യമായ കലകൾ മറ്റു തുരുമ്പൻ തുമ്പികളിൽ നിന്നും ഇവയെ തിരിച്ചറിയുവാൻ സഹായിക്കുന്നു. ശരീരത്തിൻറെ തുരുമ്പിച്ച നിറം മൂലമാണ് ഈയിനം തുമ്പികൾ തുരുമ്പൻ തുമ്പി എന്നറിയപ്പെടുന്നത്. ശുദ്ധജലാശയങ്ങളുടെയും കാട്ടരുവികളുടെയും സമീപത്തു വസിക്കുന്ന ഇവയെ തീരപ്രദേശങ്ങളിലും അപൂർവ്വമായി കാണാറുണ്ട്.
പെൺതുമ്പികളുടെ ശരീരത്തിന് തുരുമ്പിച്ച മഞ്ഞ നിറമാണ്. നിറവ്യത്യാസം ഒഴിച്ചു നിർത്തിയാൽ ആൺതുമ്പിയും പെൺതുമ്പിയും തമ്മിൽ പ്രകടമായ മറ്റു വ്യത്യാസങ്ങൾ ഇല്ല. തുരുമ്പൻ തുമ്പിയുടെ പെൺതുമ്പികൾ പല നിറഭേദങ്ങളിൽ കാണപ്പെടുന്നുണ്ട്. ചില തുമ്പികളിൽ ശരീരം മുഴുവനും ഏകതാനമായ മഞ്ഞ നിറം വ്യാപിച്ചു കാണപ്പെടുമ്പോൾ മറ്റു ചില പെൺതുമ്പികളിൽ നിറത്തിന്റെ വ്യാപ്തി ഏറിയും കുറഞ്ഞും കാണാം.
കണ്ണുകളുടെ മുകൾവശം ചുവപ്പ് കലർന്ന തവിട്ടു നിറത്തിലും, താഴ്ഭാഗം ഇളം തവിട്ട് നിറത്തിലും കാണപ്പെടുന്നു. കഴുത്ത്, ഉരസ്സ്, ഉദരം എന്നിവക്കെല്ലാം ഇരുണ്ട ചുവപ്പ് കലർന്ന തവിട്ട് നിറമാണ്.കാലുകൾ കടുംചുവപ്പ് നിറത്തിൽ കാണപ്പെടുന്നു. അഗ്രഭാഗം സുതാര്യമായ ചിറകുകൾക്ക് ചുവപ്പ് നിറമാണ്. ഈ തുമ്പികൾക്ക് പ്രായമാകുന്തോറും ശരീരത്തിലെ ചുവപ്പ് നിറം കൂടി വരുന്നതായി കാണാം .
മുഖ്യമായും ഏഷ്യൻ രാജ്യങ്ങളിലും കേരളത്തിൽ ഇടനാട്, മലനാട് പ്രദേശങ്ങളിൽ കൂടുതലായും കാണപ്പെടുന്ന ഒരിനം കല്ലൻ തുമ്പിയാണ് തുരുമ്പൻ തുമ്പി അഥവാ തവിടൻ തുരുമ്പൻ- .
കേരളത്തിൽ വർഷം മുഴുവനും ഇവയെ കാണാൻ സാധിക്കും. മെയ് മുതൽ സെപ്റ്റംബർ വരെയുള്ള മാസങ്ങളിലാണ് ഏറ്റവും കൂടുതൽ കാണപ്പെടുന്നത് .
ഒരു പ്രത്യേകധർമം നിർവഹിക്കുന്ന വ്യതിരിക്ത ശരീരഭാഗമാണ് അവയവം. പരസ്പരബദ്ധമായ ഒരു പറ്റം കലകൾ ചേർന്നതാണ് ഓരോ അവയവവും. ഒന്നോടൊന്നു കൂടിച്ചേരാതെ വേറിട്ടുനില്ക്കുന്നത് എന്നാണ് 'അവയവ' ശബ്ദത്തിന്റെ അർഥം. ജീവന്റെ എല്ലാ പ്രത്യേക സ്വഭാവങ്ങളും പ്രദർശിപ്പിക്കുന്ന ഏറ്റവും ചെറിയ ഘടകമാണ് കോശം. ഒരേ ധർമമുള്ള കോശങ്ങളുടെ സമൂഹത്തെ കല എന്നു വിളിക്കുന്നു. അവയവം എന്നത് കുറേക്കൂടി ബൃഹത്തായ ഒരു ഘടനാവിശേഷമാണ്. നഗ്നനേത്രങ്ങളാൽ കാണാൻ കഴിയുന്ന ഇത് രണ്ടോ അതിലധികമോ കലകൾ ചേർന്നുണ്ടാകുന്നു. ഒരു ശരീരധർമം നിർവഹിക്കാൻ സഹകരിച്ചു പ്രവർത്തിക്കുന്ന ഒരുകൂട്ടം അവയവങ്ങളാണ് അവയവവ്യൂഹം എന്ന പേരിലറിയപ്പെടുന്നത്. ഉദാഹരണത്തിന് അന്നനാളി, ആമാശയം, കരൾ തുടങ്ങിയ അവയവങ്ങൾ ചേർന്നു ദഹനേന്ദ്രിയവ്യൂഹം രൂപംകൊള്ളുന്നു. രക്തപര്യയനവ്യൂഹത്തിലെ അവയവങ്ങളാണ് ഹൃദയം, ധമനികൾ, സിരകൾ, കാപ്പിലറികൾ എന്നിവ. ഇല, തണ്ട്, വേര് എന്നിവ സസ്യങ്ങളുടെ വളർച്ചയ്ക്കാവശ്യമായ ശരീരഭാഗങ്ങളാണ്; പുഷ്പങ്ങൾ പ്രജനനാവയവങ്ങളും.
അവയവങ്ങൾ, വിശേഷിച്ചും മൃഗങ്ങളിൽ, ഘടനയുടെ കാര്യത്തിൽ വൈവിധ്യം നിറഞ്ഞവയാണ്. തലമുറകളിലൂടെ ആവർത്തിക്കപ്പെട്ട പ്രകൃതിനിർധാരണത്തിന്റെ ഫലമാണിത്. അവയവങ്ങൾ കുറവും ലളിതവുമായിരിക്കുമ്പോൾ ഒരേ അവയവത്തിനു പല ധർമങ്ങളുണ്ടായിരിക്കുക സ്വാഭാവികമാണ്. എന്നാൽ സാധാരണഗതിയിൽ ഓരോ പ്രത്യേകധർമത്തിനും പ്രത്യേകാവയവങ്ങളോ അവയവഭാഗങ്ങളോ ഉള്ളതായാണ് കണ്ടുവരുന്നത്. പരിണാമചരിത്രത്തിൽ ഏറ്റവും മുകളിലത്തെ പടിയിൽ എത്തിനില്ക്കുന്ന മനുഷ്യനെ സംബന്ധിച്ചിടത്തോളം ഇതു വളരെ ശരിയായിരിക്കുന്നു. ദഹനേന്ദ്രിയത്തിന്റെ ഏറ്റവും ലളിതമായ രൂപമാണ് അമീബയിലും മറ്റു പ്രോട്ടോസോവ കളിലും കാണുന്നത്. സ്പോഞ്ചുകളിലും മണ്ണിരകളിലും ഇതു കുറേക്കൂടി പുരോഗമിച്ചിരിക്കുന്നു. പരിണാമഫലമായി ഉയർന്ന ജന്തുക്കളിലും മനുഷ്യനിലും വിവിധഭാഗങ്ങളുള്ള ഭിന്നാവയവങ്ങൾ ചേർന്നാണ് ദഹനേന്ദ്രിയവ്യൂഹം രൂപംകൊണ്ടിരിക്കുന്നത്.
മനുഷ്യനിൽ പ്രധാനമായി എട്ട് അവയവവ്യൂഹങ്ങളാണ് പ്രവർത്തിക്കുന്നത്. അസ്ഥിവ്യൂഹം, പേശീവ്യൂഹം എന്നിവ ശരീരത്തിനു താങ്ങും സംരക്ഷണവും ചലനക്ഷമതയും നല്കുന്നു; ദഹനേന്ദ്രിയവ്യൂഹം കഴിക്കുന്ന ഭക്ഷണത്തിലെ പോഷകപദാർഥങ്ങളെ ശരീരത്തിലേക്ക് അവശോഷണം ചെയ്യത്തക്കവണ്ണം രൂപാന്തരപ്പെടുത്തുന്നതിനും രക്തചംക്രമണവ്യൂഹം ഓക്സിജൻ, പോഷകസാധനങ്ങൾ എന്നിവയുടെ സംവഹനത്തിനും വിസർജ്യവസ്തുക്കളുടെ നിഷ്കാസനത്തിനും സഹായിക്കുന്നു. ശ്വസനേന്ദ്രിയവ്യൂഹം ശ്വാസകോശങ്ങൾക്കകത്തുവെച്ച് വാതകങ്ങളുടെ പരസ്പരമാറ്റം നടക്കുന്നതിനും ശബ്ദം പുറപ്പെടുവിക്കുന്നതിനും സഹായിക്കുന്നു. വിസർജനേന്ദ്രിയവ്യൂഹം ശാരീരികപ്രവർത്തനങ്ങളുടെ ഫലമായുണ്ടാകുന്ന വിസർജ്യപദാർഥങ്ങൾ പുറംതള്ളുവാൻ ഉപകരിക്കുന്നു. പ്രജനനവ്യൂഹം വംശവർധനവിനു കാരണമാകുന്നു; നാഡീവ്യൂഹം, അന്തഃസ്രാവിവ്യൂഹം എന്നിവ എല്ലാ വ്യൂഹങ്ങളുടെയും പരസ്പരസഹകരണത്തിനു സഹായിക്കുന്നു.
ശരീരത്തിൽ അവയവങ്ങളുടെ സ്ഥാനം അവയുടെ ധർമത്തിന് ഏറ്റവും അനുയോജ്യമായവിധത്തിലായിരിക്കും. അവയവങ്ങളുടെ ആകൃതി, ഘടന, രൂപം എന്നിവ നിർണയിക്കുന്നതും പ്രധാനമായി അവയുടെ ധർമംതന്നെ. അണ്ഡവിഭജനാരംഭത്തോടെ പ്രാവർത്തികമാകുന്ന പല യാന്ത്രികതത്ത്വങ്ങളും തുടർച്ചയായ പ്രകൃതിനിർധാരണത്തിലൂടെ ജീവജാലങ്ങളുടെ സമമിതിയെയും ക്രമീകരണത്തെയും നിയന്ത്രിച്ചുവരുന്നു. സമമിതി രണ്ടുതരമുണ്ട്: സസ്യങ്ങളിലും താഴ്ന്നതരം ജീവികളിലും കാണപ്പെടുന്ന ആരീയസമമിതിയും , ആർത്രോപ്പോഡുകളിലും കശേരുകികളിലും കാണപ്പെടുന്ന ദ്വിപാർശ്വസമമിതിയും . എന്നാൽ ബാഹ്യമായി കാണുന്ന ദ്വിപാർശ്വസമമിതി പലപ്പോഴും ആന്തരികാവയവങ്ങളെ ബാധിക്കാറില്ല. ചില പ്രോട്ടോസോവകളിൽ ഗോളാകാര സമമിതിയും കാണുന്നുണ്ട്.
റിയാക്റ്ററിൽ ഉല്പാദിപ്പിക്കപ്പെടുന്ന താപം അവിടെ നിന്നും നീക്കി ജലം തിളപ്പിക്കുന്നതിനായി റിയാക്റ്റർ കാമ്പിൽ ശീതീകാരി ചംക്രമണം ചെയ്തു കൊണ്ടിരിക്കും. ഇത് വാതകരൂപത്തിലുള്ളതോ ദ്രാവകരൂപത്തിലുള്ളതോ ആവാം. റിയാക്റ്റർ കാമ്പിൽ നിന്നും താപം സ്വീകരിച്ചൊഴുകുന്ന ശീതീകാരി, താപകൈമാറ്റ അറയിലേക്ക് ഈ താപം കൈമാറ്റം ചെയ്യുന്നു. അവിടെ ജലം തിളപ്പിച്ച് നീരാവിയാക്കി മാറ്റുന്നു. വൈദ്യുത ജനിത്രവുമായി ബന്ധിപ്പിച്ചിരിക്കുന്ന ഒരു ടർബൈൻ ഈ നീരാവി ഉപയോഗിച്ച് കറക്കി വൈദ്യുതി ഉല്പാദിപ്പിക്കുന്നു.
അണുവിഘടനം നടക്കുമ്പോൾ അതിവേഗത്തിലുള്ള ന്യൂട്രോണുകളാണ് ഉണ്ടാകുന്നത്. ഇക്കാരണം കൊണ്ട് മിക്ക റിയാക്റ്ററുകളിലും ന്യൂട്രോണുകളുടെ വേഗത കുറച്ച് ചെയിൻ റിയാക്ഷൻ നിലനിർത്തുന്നതിന് മോഡറേറ്റർ ആവശ്യമാണ്. സാധാരണ ജലം, ഘനജലം, ഗ്രാഫൈറ്റ് മുതലായ വസ്തുക്കളാണ് മോഡറേറ്ററായി ഉപയോഗിക്കുന്നത് ഇത് റിയാക്റ്ററിന്റെ കാമ്പിലായിരിക്കും ഉണ്ടായിരിക്കുക.
ന്യൂക്ലിയർ റിയാക്റ്ററുകൾ ആണവവികിരണങ്ങൾ അതിനു പുറത്തേക്കും പുറപ്പെടുവിക്കുന്നുണ്ട്. റേഡിയോ ഐസോട്ടോപ്പുകൾ നിർമ്മിക്കുന്നതിന് ഈ വികിരണങ്ങൾ ഉപയോഗപ്പെടുത്താൻ സാധിക്കും. ആണവവികിരണങ്ങൾ ജീവജാലങ്ങൾക്ക് ഹാനികരമായതിനാൽ വികിരണങ്ങൾ പുറത്തേക്കു വരുന്നതിനെ തടയുന്നതിന് റിയാക്റ്ററുകളെ സംരക്ഷണകവചങ്ങൾ കൊണ്ട് പൊതിഞ്ഞിരിക്കും.
അണുവിഘടനം നടക്കുമ്പോഴുണ്ടാകുന്ന ന്യൂട്രോണുകളാണ് മറ്റു അണുക്കളെ പിളർത്തി ചെയിൻ റിയാക്ഷൻ നിലനിർത്തുന്നത്. വേഗത കുറഞ്ഞ ന്യൂട്രോണുകൾക്ക് വേഗതയേറിയ ന്യൂട്രോണുകളേക്കാൾ എളുപ്പം അണുകേന്ദ്രം പിളർക്കുന്നതിന് സാധിക്കും. വേഗതയേറിയ ന്യൂട്രോണുകൾ അണുകേന്ദ്രത്തിൽ തട്ടി തിരിച്ചുവരാനുള്ള സാധ്യതയേറെയാണ് എന്നതാണ് ഇതിനു കാരണം.
റിയാക്റ്റർ എന്നത് ഒരു സംഭരണിയാണ്; ഇതിനുള്ളിൽ ആണവ ഇന്ധനം അണുവിഘടനത്തിന് വിധേയമായി താപോർജ്ജം ഉൽപ്പാദിപ്പിക്കപ്പെടുന്നു. വിഘടനത്തിന് വിധേയമാകുന്ന അണുക്കൾ ന്യൂട്രോണുകളെ പുറന്തള്ളുന്നു. ഈ ന്യൂട്രോണുകൾ മറ്റു അണുകേന്ദ്രങ്ങളിൽ പതിച്ച് അവയേയും വിഘടിപ്പിച്ച് ചെയിൻ റിയാക്ഷൻ സംജാതമാകുന്നു.
നിയന്ത്രണദണ്ഡുകൾ റിയാക്റ്ററിന്റെ കാമ്പിലേക്കിറക്കിയും പുറത്തേക്ക് വലിച്ചുമാണ് റിയാക്റ്ററിനകത്തെ ചെയിൻ റിയാക്ഷനെ നിയന്ത്രിക്കുന്നത്. ദണ്ഡ് അകത്തേക്കിറങ്ങുമ്പോൾ ചെയിൻ റിയാക്ഷൻ മന്ദഗതിയിലാകുകയും പുറത്തേക്ക് വലിക്കുമ്പോൾ റിയാക്ഷന്റെ തോത് കൂടുകയും ചെയ്യുന്നു.
ചെയിൻ റിയാക്ഷനും, ഉല്പാദിപ്പിക്കപ്പെടുന്ന താപവും സ്ഥിരമായ നിരക്കിൽ നടക്കുന്നതിന് റിയാക്റ്ററിന്റെ കാമ്പിൽ നിയന്ത്രണദണ്ഡുകളും, ഉത്സർജ്ജിക്കപ്പെടുന്ന ന്യൂട്രോണുകളുടെ വേഗത നിയന്ത്രിച്ച് അണുവിഘടനം കാര്യക്ഷമമാക്കുന്നതിന് മോഡറേറ്ററും ഉണ്ടായിരിക്കും.
ആണവറിയാക്റ്ററിൽ അണുവിഘടനം നടക്കുന്ന കേന്ദ്രഭാഗമാണ്‌ കാമ്പ് എന്നറിയപ്പെടുന്നത്. ആണവ ഇന്ധനം, ശീതീകാരി, നിയന്ത്രണദണ്ഡുകൾ, മോഡറേറ്റർ എന്നിവയാണ് കാമ്പിൽ അടങ്ങിയിരിക്കുന്ന ഘടകങ്ങൾ.
നിയന്ത്രിതമായ രീതിയിൽ അണുവിഘടനം നടത്തി ഊർജ്ജോല്പാദനം നടത്തുന്ന ഉപകരണമാണ് ആണവറിയാക്റ്റർ. ഇത് സ്ഥാപിക്കുന്ന നിലയത്തെ ആണവനിലയം എന്ന് വിളിക്കുന്നു.
സീതയെ അപഹരിച്ചതിൽ രാവണനുണ്ടായ ദുഃഖം ചില രാമായണങ്ങളിലെങ്കിലും പറയുന്നുണ്ട്. കേവലം ശാരീരികമായ വികാരമായിരിക്കില്ല രാവണനു സീതയോട് തോന്നിയിട്ടുള്ളത്. എന്നാൽ യഥാർഥമായി തോന്നിയതെന്ത് എന്നത് ഇന്നും പുരാണ പണ്ഡിതരെ കുഴക്കുന്ന ഒരു ചോദ്യമാണ്. അശോകവനിയിലെ സീതയെ രാവണൻ ഒരു തവണ പോലും സ്പർശിച്ചിരുന്നില്ല എന്നതു തന്നെ രാവണന്റെ നന്മയെ ചൂണ്ടിക്കാണിക്കുന്നു. രസകരമായ ഒരു സംഗതി, ഭാരതത്തിനു പുറത്തുള്ള ചില രാമായണങ്ങളിൽ രാവണന്റെ മകളാണ് സീത. തന്റെ അറിവോ സമ്മതമോ കൂടാതെ തന്റെ പുത്രിയെ പ്രണയിച്ചു സ്വന്തമാക്കിയ രാമനിൽ നിന്നും സീതയെ മാറ്റിനിർത്തുക മാത്രമാണ് രാവണൻ ചെയ്തത്. രാമരാവണയുദ്ധം നടന്നപ്പോൾ രാവണനെ വന്ദിച്ചതിനു ശേഷമാണ് രാമൻ യുദ്ധം ചെയ്യാൻ തുടങ്ങിയത്.
രാക്ഷസ രാജാവായ രാവണനെ കേന്ദ്ര കഥാപാത്രമാക്കി ഇംഗ്ലിഷിൽ എഴുതപ്പെട്ട പുസ്തകമാണ് അസുര ടെയിൽ ഓഫ് വാൻക്വിഷ്ഡ്. ഇന്ത്യൻ ഓയിൽ കോർപറേഷനിലെ മാനേജർ ആയ ശ്രീ ആനന്ദ് നീലകണ്ഠൻ ആണ് രചയിതാവ്.
ഉപനിഷത്ത്, ഉപനിഷത്തുകൾ, ഉപസംഹാരം എന്നിങ്ങനെ മൂന്നു ഭാഗങ്ങളായി തത്ത്വമസി ക്രമീകരിച്ചിരിക്കുന്നു. ഉപനിഷത്ത് എന്ന ഒന്നാം ഭാഗത്തിൽ 'ആത്മാവിന്റെ ഹിമാലയം', 'എന്താണ് ഉപനിഷത്ത്?', 'വേദവും ബ്രാഹ്മണങ്ങളും', 'ആരണ്യകങ്ങൾ', 'ഉപനിഷത്ത്-ചില വസ്തുതകൾ', 'ഉപനിഷത്തിന്റെ സന്ദേശം' എന്നിങ്ങനെ ആറു അദ്ധ്യായങ്ങളുണ്ട്. ആത്മാവിന്റെ ഹിമാലയം എന്ന ആദ്യ അദ്ധ്യായത്തിൽ ഭാരതീയരും പാശ്ചാത്യരുമായ പണ്ഡിതരുടെ അഭിപ്രായങ്ങളെ കോർത്തിണക്കി കൊണ്ട് ഗ്രന്ഥകാരൻ ഹിമാലയം ഉപനിഷത്തിന്റെ ഭൂമിശാസ്ത്രപശ്ചാത്തലവും ഉപനിഷത്ത് ഹിമാലയത്തിന്റെ ആത്മീയ പശ്ചാത്തലവുമാണെന്ന വിശദീകരണം നൽകുന്നു.
ഉപസംഹാരം എന്ന അവസാനഭാഗത്തിലെ 'വിശ്വദൃഷ്ടിയിൽ', 'നാളെയുടെ മുമ്പിൽ' എന്നിങ്ങനെയുള്ള രണ്ട് അദ്ധ്യായങ്ങളിൽ ആദ്യത്തേതിൽ അനേകം ചിന്തകരുടെ ഉപനിഷത്തുകളോടുള്ള സമീപനവും കാഴ്ചപ്പാടുകളും ഗ്രന്ഥകാരൻ അനുസ്മരിക്കുന്നു. അവരിൽ ദ്വൈത- അദ്വൈത ദർശനങ്ങളുടെ പ്രയോക്താക്കൾ മുതൽ സ്വാമി വിവേകാനന്ദൻ,ടാഗോർ, ഗാന്ധിജി, നെഹ്രു, ഡോ.രാധാകൃഷ്ണൻ തുടങ്ങിയ ആധുനിക ഭാരതീയരും മാക്സ്മുള്ളർ, പോൾ ഡോയ്സൻ തുടങ്ങിയ വിദേശിയരും ഉൾപ്പെടുന്നു. 'നാളെയുടെ മുമ്പിൽ' എന്ന അവസാന അദ്ധ്യായത്തിൽ ഉപനിഷത്തുകളുടെ കാലാതീതമായ പ്രസക്തിയും പ്രാഭവവും ചർച്ച ചെയ്യപ്പെടുന്നു.
ഭാരതീയ ദർശനത്തിലെ പ്രഖ്യാതരചനകളായ ഉപനിഷത്തുകളെ അടിസ്ഥാനമാക്കി സുകുമാർ അഴീക്കോട് രചിച്ച ഗ്രന്ഥമാണു തത്ത്വമസി. വാഗ്‌ഭടാനന്ദഗുരുവിനെ തന്റെ ഗുരുവായും ഗുരുവിന്റെ ആത്മവിദ്യ എന്ന വേദാന്തോപന്യാസസമാഹാരത്തെ തന്റെ വേദോപനിഷദ്പഠനങ്ങൾക്കുള്ള ആദ്യ പാഠമായും കരുതുന്ന അഴിക്കോടിന്റെ പ്രശസ്ത രചനകളിലൊന്നാണിത്. കേന്ദ്ര-കേരള സാഹിത്യ അക്കാദമി പുരസ്‌കാരങ്ങൾ, വയലാർ പുരസ്കാരം, രാജാജി പുരസ്കാരം തുടങ്ങി പന്ത്രണ്ട് ബഹുമതികൾ ഈ കൃതിക്ക് ലഭിച്ചിട്ടുണ്ട്.
മെക്കാനിക്കൽ എഞ്ചിനീയറിംഗിന് മെക്കാനിക്സ്, ഡൈനാമിക്സ്, തെർമോഡൈനാമിക്സ്, മെറ്റീരിയൽ സയൻസ്, ഡിസൈൻ, സ്ട്രക്ചറൽ അനാലിസിസ്, ഇലക്ട്രിസിറ്റി എന്നിവയുൾപ്പെടെയുള്ള പ്രധാന മേഖലകളെക്കുറിച്ച് ഒരു ധാരണ ആവശ്യമാണ്. ഈ പ്രധാന തത്ത്വങ്ങൾ കൂടാതെ, മെക്കാനിക്കൽ എഞ്ചിനീയർമാർ കമ്പ്യൂട്ടർ-എയ്ഡഡ് ഡിസൈൻ , കമ്പ്യൂട്ടർ-എയ്ഡഡ് മാനുഫാക്ചറിംഗ് , പ്രൊഡക്റ്റ് ലൈഫ് സൈക്കിൾ മാനേജ്മെന്റ് തുടങ്ങിയ ഉപകരണങ്ങൾ, നിർമ്മാണ പ്ലാന്റുകൾ, വ്യാവസായിക ഉപകരണങ്ങൾ, യന്ത്രങ്ങൾ, ചൂടാക്കൽ, തണുപ്പിക്കൽ സംവിധാനങ്ങൾ എന്നിവ രൂപകൽപ്പന ചെയ്യുന്നതിനും വിശകലനം ചെയ്യുന്നതിനും ഉപയോഗിക്കുന്നു. ഗതാഗത സംവിധാനങ്ങൾ, വിമാനം, വാട്ടർക്രാഫ്റ്റ്, റോബോട്ടിക്സ്, മെഡിക്കൽ ഉപകരണങ്ങൾ, ആയുധങ്ങൾ എന്നിവയും ഇതുകൂടാതെ മറ്റുള്ളവയും.